یئنی نوع کروناویروس اپیدمیاسی سرعتله یاییلماغا داوام ائدیر. اپیدمیا سببیندن ایندیدک هلاک اولان‌لارین سایی 125 مین اولدوقدا، یولوخان‌لارین سایی ایسه 2 میلیونا یاخینلاشیب. معالیجه اولونان خسته لرین سایی ایسه 460 مینه چاتیب.
اپیدمیانین مرکزینه چئوریلن امریکا-دا سون 24 ساعات عرضینده اؤلن‌لرین سایی مین 533 آرتا‌راق 23 مین 649-ا  چاتیب. اؤلکه‌ده ویروسا یولوخان‌لارین سایی 25 مین 56 آرتا‌راق 582 مین 634-ا یوکسلیب.
اپیدمیا تأثیرینی نیویورک-دا ان چوخ حیس ائتدیرمه‌یه داوام ائدیر. نیویورک 10 مین 588 اؤلومله ایلک سیرادا قالسا دا، 200 مینه یاخین‌لاشان یولوخان‌لارین سایی ناراحاتلیغا سبب اولور.
بو آرادا، نیویورک سیتی ساغلیق ایداره‌سیندن ائدیلن آچیقلامادا تست ائدیلمه میش 3 مین 700-دن چوخ اینسانین کروناویروس‌دان اؤلدوگو گومان ائدیلدیگی و اؤلن‌لرین سایینا یئنی‌دن باخیلدیغی بیلدیریلیب. بونونلا دا اؤلن‌لرین سایی عمومی‌لیکده 27 مینه، ایالت ده ایسه 14 مینه چاتیب. ایالت ین قوئنس شهرینده اونلارلا سیار مورق‌لار ایستیفاده‌یه وئریلیب.
ایتالیا-دا بیر گونده ویروس سببیله 602 اؤلومون قئیده آلینماسی ایله اپیدمیا‌دان حیاتینی ایتیرن‌لرین سایی 21 مین 67-یه یوکسلیب. ویروسا یولوخان‌لارین سایی 162 مین 488-ا، ساغا‌لارین سایی ایسه 37 مین 130-آ چیخیب.
فرانسا-دا "کووید-19" اپیدمیاسیندا اؤلن‌لرین سایی سون 24 ساعات عرضینده 562 آرتا‌راق 15 مین 592 اولوب. ویروس آشکارلانان اینسان سایی 6 مین 524 آرتا‌راق 143 مین 303-ا یوکسلیب.
آلمانیا-دا آوریلین 14-ده داها 8 تورک وطنداشی کروناویروس‌دان حیاتینی ایتیریب. اؤلکه‌ده 64-و تورک اولماقلا 3 مین 424 خسته دونیاسینی دییشیب. 132 مین اینساندا ایسه ویروس آشکارلانیب.
لاتین امریکاسی اؤلکه‌لرین‌دن برزیلیا-دا ویروس سببیله 532 نفر اؤلوب، 25 مین 262 نفر ایسه ویروس یولوخوب. بون‌لارا ریودو ژانیرو ایالتی‌نین ایجرا باشچی‌سی ویلسون ویتزل ده داخیل‌دیر.
بؤلگه‌ده اؤلکه‌لردن بیری اولان پرو پرزیدنتی Martin  Vizcarra ایسه اپیدمیا سببیله 230 اؤلومون و 10 مین‌دن چوخ یولوخما فاکتی‌نین اولدوغونو آچیقلاییب.
